कांग्रेस के नए जिलाध्यक्ष बने सुभाष सिंह
उन्नाव
कांग्रेस राष्ट्रीय नेतृत्व ने पुराने कार्यकर्ता पर ही भरोसा जताते हुए पार्टी के स्थानीय पदाधिकारी सुभाष सिंह को जिलाध्यक्ष बनाया है। इसकी घोषणा होने पर समर्थकों ने उनका मुंह मीठा कराया और माल्यार्पण करके स्वागत किया। नवाबगंज विकास खंड के भदेमू गांव के मूल निवासी सुभाष सिंह लंबे समय से कांग्रेस से जुड़े हुए हैं। वह जिला कार्यकारिणी में कई पदों पर रह चुके हैं। उनके नाम की घोषणा होते ही बधाई देने वालों का तांता लग गया। जिलाध्यक्ष बनने के बाद सुभाष
सिंह ने पार्टी के राष्ट्रीय नेतृत्व को धन्यवाद दिया। कहा कि पार्टी के वरिष्ठों ने जिस उम्मीद से जिलाध्यक्ष पद की जिम्मेदारी उन्हें सौंपी है। उस पर वह खरा उतरने का पूरा प्रयास करेंगे। इस दौरान पूर्व जिलाध्यक्ष जंगबहादुर सिंह समेत अन्य ने उन्हें बधाई दी।